קאסא C-212 אביוקאר

קאסא C-212 אביוקאר (באנגלית: CASA C-212 Aviocar) הוא מטוס מטען בינוני מסוג המראה ונחיתה קצרה שנבנה על ידי איירבוס ביטחון וחלל, ובמקור תוכנן ונבנה על ידי יצרנית המטוסים הספרדית קאסא. הוא מיועד לשימוש על ידי מפעילים אזרחיים וצבאיים כאחד.

המטוס פותח במהלך שנות ה-60 של המאה ה-20 עקב הצורך של חיל האוויר הספרדי להחליף חלק גדול מצי מטוסי התובלה שלו. מטוס זה תוכנן לבצע תפקידים רבים, בין היתר לשמש בתור מטוס אמבולנס, מטוס צניחה צבאית ומטוס תובלה. אב הטיפוס הראשון ביצע את טיסת הבכורה שלו ב-26 במרץ 1971, ושלוש שנים לאחר מכן התקבלה הזמנה מחיל האוויר הספרדי. מספר לקוחות נוספים הצטרפו, בתחילה מהמגזר הצבאי, אך בשל הביקוש למטוסי נוסעים אזרחיים, קאסא פיתחה גם גרסה אזרחית ייעודית של C-212. ייצור מטוסים אזרחיים התרחש במפעל בסביליה במשך 40 שנה, אשר ייצרו בסך הכל 485 מטוסים.

אינדונזיה הפכה ללקוחה הראשונית המרכזית של מטוסי קאסא C-212. בשנת 1975 חברת המטוסים האינדונזית IPTN השיגה בהצלחה את הזכויות לייצור המטוס ברישיון בבאנדונג, אינדונזיה. קאסא סייעה בהקמת קו ייצור שם, שעד שנת 2000 ייצר בסך הכל 95 מטוסי קאסא NC-212. רוב המטוסים שנבנו באינדונזיה נמכרו ללקוחות מקומיים, אם כי חלק מהמטוסים שיוצרו שם גם יוצאו ללקוחות זרים בשוק האסייתי. במהלך פברואר 2013, הוכרז שאיירבוס מיליטרי סיכמה על תנאים עם PTDI (יורשה של IPTN) להעברת ייצור מלא של מטוסי קאסא C-212 לאינדונזיה. במשך זמן מה, PTDI ייצרה גם את השדרוג NC-212-200 וגם את השדרוג לגרסת 400, אשר היו מצוידים באוויוניקה דיגיטלית וטייס אוטומטי חדשים, והציגו תא נוסעים שעוצב מחדש שיכול להכיל עד 28 נוסעים.

עד דצמבר 2012, היו 92 משתמשים שונים בהווה ובעבר של מטוסי קאסא C-212 ברחבי העולם. משתמשים אלה כללו מספר רב של חברות תעופה, וכן חברות העוסקות בשירותי אוויר שונים, כמו תובלה, ריגול וחיפוש והצלה. המטוס קאסא C-212 היה מטוס פופולרי עבור צניחה חופשית בשל אופציית רמפה אחורית נפתחת.

 פיתוח 
במהלך שנות ה-60, חיל האוויר הספרדי הפעיל מספר מטוסי תטען מיושנים, כמו יונקרס Ju 52 ודאגלס C-47 דקוטה. בניסיון למלא את הצרכים של חיל האוויר הספרדי למודרניזציה של צי מטוסי המטען שלו, יצרנית המטוסים הספרדית קאסא פיתחה מטוס מטען, אשר נקרא C-212 Aviocar. ב-26 במרץ 1971, אב הטיפוס הראשון ערך את טיסת הבכורה שלו. במהלך 1974, החליט חיל האוויר הספרדי לרכוש את מטוסי קאסא C-212 על-מנת לבצע מודרניזציה לצי מטוסי המטען שלו.

מספר חברות תעופה הביעו עניין במטוס זה, במיוחד לאור הצלחתו עם משתמשים צבאיים, ולכן קאסא החליטה להמשיך בפיתוח של גרסה מסחרית ייעודית של C-212. ביולי 1975, היחידות הראשונות בגרסה האזרחית נמסרו. במהלך שנת 1997, הוצגה גרסת 400 המשופרת, הכולל תא טייס מזכוכית ומנועי Honeywell TPE331 החזקים יותר. עד אוגוסט 2006 בסך הכל 30 מטוסי קאסא C-212 שנבנו בקאסא נותרו בשירות חברות תעופה עם מפעילים שונים ברחבי העולם.

ביולי 2010 דומינגו אורנה-ראסו, מנכ"ל איירבוס מיליטרי, הצהיר כי החברה כבר לא יכולה להרשות לעצמה לייצר מטוסי C-212 באירופה. ייצור מסוג זה במפעל סביליה של איירבוס הואט בהדרגה לארבעה מטוסים בלבד בשנתיים. בדצמבר 2012 מטוס C-212 האחרון בהרכבה ספרדית נמסר ללקוח שלו, משמר החופים של וייטנאם. עד מועד השבתת הקו, יוצרו 477 מטוסים עבור 92 מפעילים.

 גרסאות 
 סדרה 100 
ממוזער| מטוס קאסא C-212-200 של חיל האוויר הפורטוגלי (סוף שנות ה-80)
ממוזער|קאסא C-212 של Lloyd Aviation בנמל התעופה פרת' (תחילת שנות ה-90)
ממוזער|קאסא NC-212i של חיל האוויר הפיליפיני
 C-212A
 גרסת ייצור צבאית מקורית. ידועה גם בתור C-212-5, C-212-5 series 100M, ועל ידי חיל האוויר הספרדי בתור T-12B וגם D-3A (עבור גרסת מטוס פינוי רפואי), סה"כ 129 יחידות נבנו.
 C-212AV
 גרסת VIP, מכונה בחיל האוויר הספרדי T-12C.
 C-212B
 6 אב-טיפוס שהוסבו למשימות סיור צילום, מכונה בחיל האוויר הספרדי TR-12.
 C-212C
 גרסה אזרחית מקורית
 C-212D
 שני אב-טיפוס C-212A שהומרו לשימוש כמאמני ניווט, מכונה בחיל האוויר הספרדי TE-12B.
 NC-212-100
 ייצור ברישיון באינדונזיה מאז 1976, IPTN ייצרו 28 מטוסי NC-212-100 לפני המעבר ל-NC-212-200.

 סדרה 200 
ממוזער|קאסא C-212-200 של Northwest Airlink בטיסה סדירה בפלינט, מישיגן, באפריל 1986
ממוזער|קאסא C212–400,המשמש את האוגדה האנטארקטית האוסטרלית
גרסה עם מנועים חדשים יותר (Honeywell TPE331-10R-511C או TPE331-10R-512C, עם 900 כוח סוס [671 קילוואט]), הוצגה בשנת 1979. מטוס קאסא C-212-200 הוא גם מטוס צניחה חופשית פופולרי, הידוע בקיבולת הגדולה שלו, הטיפוס המהיר שלו ורמפת היציאה הגדולה של דלת תא המטען.

 סדרת C-212 200M
 גרסה צבאית המכונה T-12D בחיל האוויר הספרדי ו-Tp 89 בחיל האוויר השוודי. מטוסי לוחמה נגד צוללות וסיור ימיים מיוחדים נבנו מגרסה זו.
 NC-212-200
 C-212-200 נבנה ברישיון על ידי IPTN.
 NC-212-200 MPA
 C-212-200 שנבנה ברישיון על ידי IPTN, תוכנן כמטוס סיור ימי.

 סדרה 300 
גרסת ייצור משנת 1987 ואילך. המנועים היו Honeywell TPE331-10R-513C, עם 900 כ"ס (670 קילוואט). כנפיים ושטח מייצב אנכי גדול יותר המספקים ביצועים משופרים, ותוספת של תא מטען באף מעניקה לאף מראה יעיל יותר מהסדרה 200. מערכות שונות שודרגו בהדרגה, כולל הוספת מערכת טייס אוטומטי משולבת.

 סדרת 300 (C-212-M series 300)
 גרסה צבאית
 מטוס נוסעים מסדרת C-212 300 airliner
 מטוס נוסעים מסחרי עם 26 מושבים
 מטוס נוסעים מסדרת C-212 300 utility
 גרסת שירות אזרחי 23 מושבים
 סדרת C-212 300P
 גרסת שירות אזרחי עם מנועי Pratt & Whitney Canada PT6A-65

 סדרה 400 
גרסה משודרגת עם תפוקה מקסימלית של 925 כ"ס (690 קילוואט) מונעת באמצעות זוג מנועי TPE331-12JR-701C, קיבולת מטען גדולה יותר ואוויוניקה משודרגת שעברה מתחת לרצפה אל האף. המטוס טס לראשונה ב-4 באפריל 1997, והחליף את סדרה 300 בייצור משנת 1998. בשנת 2008 PTDI האינדונזית הפכה ליצרנית הבלעדית של משפחת NC-212 בעקבות סגירת קו ייצור מקביל בסאן פבלו, ספרד. בשנת 2014, הייצור של NC-212-200 ו-NC-212-400 הופסק והייצור עבר לגרסת NC-212i המשופרת.

 NC-212i 
גרסה משופרת של סדרת 400, מונעת בזוג מנועי Honeywell TPE331-12JR-701C, עם תפוקה מקסימלית של . הרוטור הוא מדחף Dowty Rotol R334/4-82-F/13 בעל ארבעה להבים בקוטר של 2.75 מ' (110 אינץ').

 משתמשים 
 משתמשים אזרחיים בהווה ובעבר 
ממוזער|קאסא CN 212-200 המשמש לצניחה על ידי צוות הצנחנים של SkyHawks
ממוזער|צניחה חופשית מקאסא C-212 ביוני 2011

 דיוויזיית אנטארקטיקה האוסטרלית

 B&H איירליינס – מפעילה לשעברBH Airlines  באתר rzjets.net, תאריך גישה: 13-12-2014

 המשטרה הלאומית של אינדונזיה
 Merpati Nusantara Airlines
 Nusantara Buana Air (NBA)"CASA 212-200 Aircraft Found."  Vivanews, 30 September 2011. 
 פליטה אייר
 Sabang Merauke Raya Air Charter

 Sevenair – שישה מטוסי חיל האוויר הפורטוגלי לשעבר שנרכשו ב-2018

 אייר מיאמיEastwood, 1990
 בר הארבור איירליינס
 ביגהורן איירווייז
 CHI איירווייז
 קוסטל איירליינס
 אוורגרין אינטרנשיונל איירליינס
 אקסקיוטיב איירליינס – פעלה בשירות אמריקן איגל באיים הקריביים מסן חואן, פוארטו ריקו, עבור אמריקן איירליינס
 פישר בראדרס איירליינס – פעלה בשירות נורת'ווסט איירלינק עבור נורת'ווסט איירליינס וגם בשירות אלגני קומיוטר
 גולף אייר – פעלה בשירות אייר פלורידה קומיוטר עבור אייר פלורידה
 אינלנד אמפייר איירווייז
 ג'ט אקספרס – פעלה בשירות טרנס וורלד אקספרס עבור טראנס וורלד איירליינס
 מאונטיין אייר קרגו
 נורת' אמריקן איירליינס
 Oceanair
 פרזידנטיאל איירווייז – בבעלות בלאקווטר
 פרינאייר
 המנהל לאכיפת הסמים האמריקאי
 ברינג אייר
 ריאן אייר סרוויסז

 משתמשים צבאיים בהווה ובעבר 
שמאל|ממוזער|משתמשים צבאיים של קאסא C-212
ממוזער|קאסא C-212 של פיקוד מבצעי אוויר מיוחדים של צבא ארצות הברית בפעילות צניחה בקו סטטי
ממוזער|קאסא C-212 של משמר החופים הארגנטינאי

 חיל האוויר של אבו דאבי – ארבעה מטוסים נמסרו ב-1982.

 חיל האוויר של אנגולה – 12 מטוסים הוזמנו ב-1985; שמונה נמסרו באותה שנה, וארבעת הנותרים ב-1986. שני מטוסים עדיין פעילים נכון לדצמבר 2021.

 משמר החופים הארגנטינאי – חמישה מטוסים נמסרו בין 1988 ל-1990.
 חיל האוויר הארגנטינאי – שלושה מטוסי C-212.

 חיל האוויר של ארצות הברית – 41 מטוסי קאסא סדרה 100.Hoyle 2015, p. 51."DOD 4120.15-L – Addendum."  designation-systems.net, 26 February 2011. Retrieved 2 March 2012.
 צבא ארצות הבריתHoyle 2015, p. 52.

 צבא אוסטרליה – שני מטוסי C-212-400 הושכרו מחברת Skytraders לבית הספר לצניחה של כוחות ההגנה של אוסטרליה.

 חיל האוויר האורוגוואי – בשימוש כיום: 2 מטוסי C-212-200 ו-2 מטוסי C-212-CE. חיל האוויר של אורוגוואי קיבל בין השנים 1981 ל-1982, חמישה מטוסי C-212-200, בהמשך החזירו שניים מהם ל-CASA עקב בעיות כלכליות. ומטוס נוסף התרסק באוקטובר 2009 בהאיטי. בשנת 2009 קנה חיל האוויר שני מטוסים נוספים, מדגם C-212-CE, יד שנייה ממשמר החופים השוודי.

 חיל האוויר הבוליביאני – מטוס אחד נמסר ב-1989
 צבא בוליביהHoyle 2012, p. 46.

 חיל האוויר הבוטסואני – מטוס אחד נמסר ב-1985, והועבר מאוחר יותר לחיל האוויר של דרום אפריקה.
 חיל האוויר של כוחות ההגנה של בוטסואנה – שלושה מטוסים עדיין בשירות נכון לדצמבר 2021

 חיל האוויר הצ'אדי – שני מטוסים נמסרו ב-1988

 חיל האוויר הצ'יליאני – שישה מטוסים נמסרו ב-1978, שלושה מהם נותרו בשירות נכון ל-2015.Hoyle 2015, p. 35.
 צבא צ'ילה – מטוסים לשעבר של חיל האוויר הספרדי.Hoyle 2012, p. 48. מטוסי C-212-100 יוצאים משירות ומוצעים למכירה.Ejército da de baja tres Casa 212 por altos costos de mantención  – La Tercera, 11 November 2012 שניים נותרו בשירות נכון לדצמבר 2015.Hoyle 2015, p. 34.
 חיל הים הצ'יליאני – ארבעה מטוסים נמסרו ב-1978

 חיל האוויר הקולומביאני – ארבעה מטוסים עדיין בשירות נכון לדצמבר 2021
 צבא קולומביה – שלושה מטוסים עדיין בשירות נכון לדצמבר 2021
 חיל הים הקולומביאניHoyle 2015, p. 36.
 SATENA – תשעה מטוסים נמסרו בין 1984 ל-1989

 חיל האוויר הפורטוגלי – 24 מטוסים סופקו בין 1974 ל-1976. הוצאו משירות ב-2011, הוחלפו על ידי CASA C-295.

 חיל האוויר הסינגפורי – חמישה מטוסים מדגם C-212M נרכשו ב-1979, הוצאו משירות בשנות ה-90.

 חיל האוויר של דרום אפריקה – שני מטוסים שסופקו לחיל האוויר הבוטסואני נכנסו לשירות בדרום אפריקה לאחר פירוק הבנטוסטן.

 חיל האוויר של הרפובליקה של קוריאה – שישה מטוסים נרכשו בתחילת שנות ה-90.

 חיל האוויר הספרדי – 88 מטוסים סופקו משנת 1974 ואילך. חלקם נמכרו למדינות אחרות או הוצאו משירות.
 משמר החופים הספרדי – מפעיל כמה מטוסי C-212 למשימות חיפוש והצלה.

 חיל האוויר המלכותי של תאילנד – מפעיל מספר מטוסים מסוג C-212 למשימות תובלה.

 חיל האוויר של איחוד האמירויות הערביות – ארבעה מטוסים נרכשו בשנת 1982.

 חיל האוויר הוונצואלי – מפעיל מספר מטוסים מסוג C-212 במשימות תובלה והצלה.
 המשמר הלאומי של ונצואלה – מפעיל מטוסי C-212 לצרכים פנימיים.

 חיל האוויר של זימבבואה – שני מטוסים נכנסו לשירות בשנת 1988.

 תאונות 
נכון לספטמבר 2011, מטוסי קאסא C-212 היו מעורבים ב-71 תאונות עם סך של 558 הרוגים."List of incidents."  Aviation Safety Network Database. 

 מפרט (סדרה 400) 
ממוזער|תחנת מכ"ם בתא של קאסא C-212
ממוזער|קאסא C-212 מעל אפגניסטן
ממוזער|קאסא C-212-400 של משמר החופים של וייטנאםמפרט המטוס לפי סדרה 400טיילור 1988, עמודים 205–206.

 מאפיינים כלליים 
 צוות: 2
 קיבולת: 26 נוסעים / 25 צנחנים / 2820 ק"ג מטען צבאי / 2700 ק"ג מטען מסחרי
 אורך: 16.15 מטר
 מוטת כנפיים: 20.28 מטר
 גובה: 6.6 מטר
 שטח כנף: 41 מ"ר
 מקדם המילואה: 10
 צורת כנף: NACA 653-218
 משקל ריק: 3,780 ק"ג
 משקל המראה מרבי: 8,000 ק"ג (גרסה צבאית 7,700 ק"ג)
 קיבולת דלק: 2,040 ליטר / 1,600 ק"ג דלק פנימי ו-1,000 ליטר דלק עזר בתא הנוסעים או 2x750 ליטר דלק עזר בתא הנוסעים ו/או 2x 500 ליטר דלק עזר מתחת לכנפיים

 מערכת הנעה 
 מספר מנועים: 2
 שם מנוע: Garrett AiResearch TPE331-10R-513C
 סוג מנוע: מנועי טורבו-פרופ
 הספק מנוע: 671 קילוואט
 מספר להבים בפרופלור: 4
 שם פרופלור: Dowty Rotol R-334/4-82-F/13
 קוטר פרופלור: 2.74 מטר

 ביצועים 
 מהירות מרבית: 370 קמ"ש
 מהירות שיוט: 354 קמ"ש בגובה 3050 מטר
 מהירות המראה: 145 קמ"ש
 טווח: 835 ק"מ עם מטען צבאי מלא
 טווח מקסימלי: 2,680 ק"מ עם דלק מלא ו-1,192 ק"ג מטען
 תקרת טיסה: 7,925 מטר
 שיעור טיפוס: 8.3 מטר לשנייה

 חימוש 
 עד 500 ק"ג של חימוש על שתי נקודות התקנה. בדרך כלל, מקלעים או תותחים אוטומטיים.

+ הנתונים לפי רשות התעופה הפדרלית גרסה  -CB  -CC/CD/CE/CF/DF  -DE תאריך קבלת אישור 22 פברואר 1977 16 מאי 1980 עד 30 מרץ 1989 1 אוקטובר 1991 זוג מנועי טורבו-פרופ Garrett TPE331-5 TPE331-10 P&WC PT6A-65B כוח המראה 750 כוח סוס 900 כוח סוס 1,000 כוח סוס פרופלורים ארבעה להבים עם כוונון משתנה יצרן Hartzell McCauley קוטר פרופלור 273 ס"מ 279 ס"מ 269 ס"מ מהירות מרבית 370.4 קמ"ש מהירות שליטה מינימלית 144 קמ"ש 157 קמ"ש (-CC/CD) 160 קמ"ש (-CE/CF) 141 קמ"ש (-DF) 141 קמ"ש אורך חוט 219 ס"מ משקל מקסימלי להמראה (MTOW) 6,500 ק"ג 7,700 ק"ג צוות טיסה שני טייסים מקסימום נוסעים 19 28 דלק שימושי 2,000 ליטר תקרת טיסה 7,600 מטר

 ראו גם 
 מטוס מטען
 מטוס תובלה צבאי
 תובלה אווירית

 לקריאה נוספת 
 Barrie, Douglas and Jenny Pite. "World's Air Forces". Flight International, Vol. 146, No. 4435, 24– 30 August 1994, pp. 29–64.
 Eastwood, Tony and John Roach. Turbo Prop Airliner Production List. London: The Aviation Hobby Shop, 1990. .

 Hoyle, Craig. "Directory: World Air Forces". Flight International, Vol. 178, No. 5257, 14– 20 December 2010, pp. 26–53.
 Hoyle, Craig. "World Air Forces Directory". Flight International, Vol. 180, No. 5321, 13– 19 December 2011, pp. 26–52.
 Hoyle, Craig. "World Air Forces Directory". Flight International, Vol. 182, No. 5370, 11– 17 December 2012. pp. 40–64. .
 Hoyle, Craig. "World Air Forces Directory". Flight International, Vol. 188, No. 5517, 8–14 December 2015. pp. 26–53.

 Jackson, Paul. Jane's All The World's Aircraft 2003–2004. Coulsdon, UK: Jane's Information Group, 2003. .
 Jackson, Paul. "Royal Jordanian Air Force: Air Power at Three-continent Crossroads". Air International, Vol. 33, No. 5, November 1987, pp. 215–223. .

 Simpson, Rod. "CASA C-212 Aviocar: A Plane For All Seasons". Air International, Vol. 68, No. 1, January 2005, pp. 32–38. .
 Taylor, John W. R. Jane's All The World's Aircraft 1988–89. Coulsdon, UK: Jane's Defence Data, 1988. .
 Vértesy D. "Interrupted Innovation: Emerging economies in the structure of the global aerospace industry." Datawyse / Universitaire Pers Maastricht. 1 January 2011. https://doi.org/10.26481/dis.20110930dv.
 "World's Air Forces". Flight International, Vol. 144, No. 4397, November 1993, pp. 41–76. 24–30.

 קישורים חיצוניים 

 הערות שוליים 

קטגוריה:מטוסי תובלה
קטגוריה:תובלה צבאית
קטגוריה:תובלה צבאית אווירית